Ministru kabineta rīkojuma projekta

“**Grozījumi Ministru kabineta 2018.gada 6.februāra rīkojumā Nr.39 „Par zemes vienību piederību vai piekritību valstij un to nostiprināšanu zemesgrāmatā uz valsts vārda Finanšu ministrijas personā””**

sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Tiek izdarīti grozījumi Ministru kabineta 2018.gada 6.februāra rīkojumā Nr.39 „Par zemes vienību piederību vai piekritību valstij un to nostiprināšanu zemesgrāmatā uz valsts vārda Finanšu ministrijas personā” (turpmāk – Rīkojums Nr.39) paredzot:- divas rezerves zemes fondā ieskaitītās zemes vienības Madonā, Madonas novadā, un vienu zemes vienību Burtnieku novadā, saglabāt valsts īpašumā un reģistrēt zemesgrāmatā uz valsts vārda Finanšu ministrijas personā;- svītrot no rīkojuma 1.3. apakšpunktu - zemes vienību - Strautu ceļā 17, Jelgavā.Rīkojuma projekts stāsies spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Zemes pārvaldības likuma 17. panta piektā daļa.Ministru kabineta 2016.gada 29.marta noteikumu Nr.190 “Kārtība, kādā pieņem lēmumu par rezerves zemes fondā ieskaitīto zemes gabalu un īpašuma tiesību atjaunošanai neizmantoto zemes gabalu piederību vai piekritību” 8.punkts un 13.punkts.Likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 2.panta pirmā daļa, 2.panta otrās daļas 1.punkts, 2.panta trešās daļas 1.punkts vai 41. panta pirmās daļas 1.  punkts, un 41. panta pirmās daļas 4.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Izstrādātais Ministru kabineta rīkojuma projekts “Grozījumi Ministru kabineta 2018.gada 6.februāra rīkojumā Nr.39 „Par zemes vienību piederību vai piekritību valstij un to nostiprināšanu zemesgrāmatā uz valsts vārda Finanšu ministrijas personā”, paredz:1. **Svītrot no Rīkojuma Nr.39 1.3. apakšpunktu** – zemes vienību (zemes vienības kadastra apzīmējums 0900 024 0126) 0,0920 ha platībā - **Strautu ceļā 17, Jelgavā.**

Finanšu ministrija ir saņēmusi valsts akciju sabiedrības “Privatizācijas aģentūra “ (turpmāk – PA) 09.05.2018.vēstuli Nr. 1.17 /4142 , kurā tā informē par konstatēto pretrunu starp diviem spēkā esošiem Ministru kabineta rīkojumiem.Ar Ministru kabineta 2017.gada 30.augusta rīkojuma Nr.456 „Par valstij piekrītošo nekustamo īpašumu nostiprināšanu zemesgrāmatā uz valsts vārda un pārdošanu” 1.punktu PA atļauts pārdot izsolē nekustamo īpašumu ar kadastra Nr.09000240126, kas sastāv no dzīvojamās mājas ar kadastra apzīmējumu 09000240126001 Strautu ceļā 17, Jelgavā, šķūņa ar kadastra apzīmējumu 09000240126002 Strautu ceļā 17, Jelgavā, un zemes vienības ar kadastra apzīmējumu 09000240126 Strautu ceļā 17, Jelgavā. Saskaņā ar šī rīkojuma 3.punktu īpašuma tiesības nostiprināmas zemesgrāmatā uz valsts vārda Ekonomikas ministrijas personā. Savukārt ar Rīkojuma Nr.39 2.punktu zemes vienība ar kadastra apzīmējumu 09000240126 Strautu ceļā 17, Jelgavā, 0.0920 ha platībā normatīvajos aktos noteiktajā kārtībā ierakstāmā zemesgrāmatā uz valsts vārda Finanšu ministrijas personā.Ievērojot PA vēstulē paustos argumentus, proti, Civillikuma 968.pantā noteikto principu par zemes un ēkas nedalāmību un to, ka PA ir uzsākusi minētā nekustamā īpašuma sagatavošanu atsavināšanai – veikta būvju kadastrālā uzmērīšana un datu aktualizācija Nekustamā īpašuma valsts kadastra informācijas sistēmā, un sagatavoti iepirkuma procedūras dokumenti zemes vienības ar kadastra apzīmējumu 09000240126 Strautu ceļā 17, Jelgavā, kadastrālai uzmērīšanai, Finanšu ministrija ir piekritusi svītrot no Rīkojuma Nr.39 1.punkta 1.3. apakšpunktu.2. **Papildināt Rīkojuma Nr.39 1.punktu ar 1.7. un 1.8. apakšpunktu** : 2.1. Rīkojuma Nr.39 1.punkts tiek papildināts ar 1.7. apakšpunktu – \_ **zemes vienību** (zemes vienības kadastra apzīmējums 7001 001 0865) 0,0700 ha platībā - **Ozolu ielā 1, Madonā, Madonas novadā.**Zemes vienībai Nekustamā īpašuma valsts kadastra informācijas sistēmā noteikts statuss – „*rezerves zemes fonds*”.Uz zemes vienības atrodas privātpersonas īpašumā esoša būve (būves kadastra apzīmējums 7001 001 0865 001), kas ierakstīta zemesgrāmatā Madonas pilsētas zemesgrāmatas nodalījumā Nr.100000561944, lēmuma datums: 29.11.2016. nekustamā īpašuma (nekustamā īpašuma kadastra Nr.7001 501 1203) Ozolu ielā 1, Madonā, Madonā novadā, sastāvā, un būve (būves kadastra apzīmējums 7001 001 0865 002) – saimniecības ēka, kas atrodas tās pašas privātpersonas lietojumā. 2.2. Rīkojuma Nr.39 1.punkts tiek papildināts ar 1.8. apakšpunktu **zemes vienību** (zemes vienības kadastra apzīmējums 7001 001 0842) 0,0990 ha platībā - **Mārtiņa ielā 16, Madonā, Madonas novadā.**Zemes vienībai Nekustamā īpašuma valsts kadastra informācijas sistēmā noteikts statuss – „*rezerves zemes fonds”.*Uz zemes vienības atrodas privātpersonas tiesiskajā valdījumā esošas būves (būves kadastra apzīmējums 7001 001 0842 001 un 7001 001 0842 002). Madonas novada pašvaldība 2018.gada 13.marta vēstulē Nr.MNP/2.1.3.1./18/598 norādījusi, ka būvju iegūšanas tiesiskais pamats ir Vidzemes apgabaltiesas Zvērinātas notāres Zitas Dombrovskas 12.11.2007. izdotā mantojuma apliecība Nr.5921.Saskaņā ar Zemes pārvaldības likuma 17.panta piekto daļu, valstij un vietējām pašvaldībām pēc zemes reformas pabeigšanas piederošo un piekrītošo zemi izvērtē Ministru kabineta noteiktajā kārtībā divu gadu laikā pēc tam, kad Ministru kabinets izdevis rīkojumu par zemes reformas pabeigšanu attiecīgās vietējās pašvaldības administratīvajā teritorijā vai visās novada teritoriālā iedalījuma vienībās.Atbilstoši Ministru kabineta 2016.gada 29.marta noteikumu Nr.190, “Kārtība, kādā pieņem lēmumu par rezerves zemes fondā ieskaitīto zemes gabalu un īpašuma tiesību atjaunošanai neizmantoto zemes gabalu piederību vai piekritību” (turpmāk –Noteikumi Nr.190) 3.1.apakšpunktā noteiktajam Valsts zemes dienests sagatavo un publisko savā tīmekļvietnē sarakstu par rezerves zemes fondā ieskaitītajām zemes vienībām un zemes vienībām, kuras nav izmantotas īpašuma tiesību atjaunošanai, tai skaitā par kopīpašumā esošajām domājamām daļām, kurām nav noteikta piederība vai piekritība, katrā administratīvajā teritorijā piecu darbdienu laikā pēc Noteikumu Nr.190 spēkā stāšanās par visu to vietējo pašvaldību administratīvajām teritorijām vai novada pašvaldības teritoriālajām vienībām, par kurām Ministru kabineta rīkojums par zemes reformas pabeigšanu izdots līdz šo noteikumu spēkā stāšanās dienai.Ministru kabinets 2015. gada 9. septembrī ir pieņēmis rīkojumu Nr. 526 *“Par zemes reformas pabeigšanu Madonas novada Madonas pilsētā”* <https://likumi.lv/ta/id/276423-par-zemes-reformas-pabeigsanu-madonas-novada-madonas-pilseta>.Saskaņošanas sarakstu par zemes vienībām Madonas novada Madonas pilsētā Valsts zemes dienests vēl nav publiskojis savā tīmekļvietnē, līdz ar to zemes vienības Madonas novada Madonas pilsētā projektā iekļautas atbilstoši Noteikumu Nr.190 13.punktam, kas noteic, ka rīkojuma projektu ministrija var sagatavot un iesniegt Ministru kabinetā tūlīt pēc šo noteikumu 3.punktā minētā saraksta publiskošanas, ja sarakstā norādītā zemes vienība ir valstij piekritīga zeme un ministrijas rīcībā ir pašvaldības sniegtā informācija par to, ka sarakstā norādītā zemes vienība, tai skaitā zemes vienības domājamā daļa, piekrīt vai pieder valstij.Valsts akciju sabiedrība “Valsts nekustamie īpašumi” ir saņēmusi Madonas novada pašvaldības 2018.gada 13.marta vēstuli Nr.MNP/2.1.3.1./18/598, “Par zemesgabalu piekritību”, kurā pašvaldība informē, ka rīkojuma projektā iekļautajām zemes vienībām piederība uz 1940.gada 21.jūliju nav konstatēta. Vienlaikus Madonas novada pašvaldība vēstulē norāda, ka citi likumiskie, testamentārie vai līgumiskie mantinieki likumā noteiktajā terminā zemes īpašuma tiesību atjaunošanas pieprasījumus vai pieprasījumus kompensācijas saņemšanai nav iesnieguši. Likuma „Par zemes reformas pabeigšanu pilsētās” 2.panta pirmajā daļā ir noteikts termiņš, līdz kuram Latvijas pilsoņi - dzīvojamās ēkas īpašnieki vai augļu dārza lietotāji, kuriem zeme piešķirta augļu dārza ierīkošanai ar apbūves tiesībām, varēja pieteikties uz zemes iegūšanu īpašumā par maksu, un tas bija līdz 1999.gada 1.martam. Savukārt saskaņā ar likuma „Par zemes reformas pabeigšanu pilsētās” 2.panta trešo daļu, ja dokumenti nav iesniegti šajā likumā noteiktajā termiņā, tiesības izpirkt zemi saskaņā ar zemes reformas likumiem tika zaudētas.Ņemot vērā iepriekš minēto, rīkojuma projektā iekļautās zemes vienības Madonā, piekrīt valstij saskaņā ar likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 41. panta pirmās daļas 4.punktu.2. **Papildināt Rīkojuma Nr.39 1.punktu ar 1.9. apakšpunktu  ‑ zemes vienību** (zemes vienības kadastra apzīmējums 9690 010 0116) 0,2344 ha platībā **– “Rūpnieki 1A”, Rūpniekos, Valmieras pagastā, Burtnieku novadā.**Zemes vienībai Nekustamā īpašuma valsts kadastra informācijas sistēmā noteikts statuss – „*rezerves zemes fonds*”.Uz zemes vienības atrodas valstij piekritīgas būves (būvju kadastra apzīmējumi 9690 010 0116 005 un 9690 010 0116 006), kas ir pārņemtas valsts īpašumā Finanšu ministrijas valdījumā un grāmatvedības uzskaitē un valsts akciju sabiedrības “Valsts nekustamie īpašumi” pārvaldīšanā, pamatojoties uz 2018.gada 14.maija spriedumu lietā Nr.C30604117 un 2018.gada 15.augusta Valstij piekritīgā nekustamā īpašuma nodošanas un pieņemšanas aktu Nr.000868.Atbilstoši Noteikumu Nr.190 3.1.apakšpunktā noteiktajam Valsts zemes dienests sagatavo un publisko savā tīmekļvietnē sarakstu par rezerves zemes fondā ieskaitītajām zemes vienībām un zemes vienībām, kuras nav izmantotas īpašuma tiesību atjaunošanai, tai skaitā par kopīpašumā esošajām domājamām daļām, kurām nav noteikta piederība vai piekritība, katrā administratīvajā teritorijā piecu darbdienu laikā pēc Noteikumu Nr.190 spēkā stāšanās par visu to vietējo pašvaldību administratīvajām teritorijām vai novada pašvaldības teritoriālajām vienībām, par kurām Ministru kabineta rīkojums par zemes reformas pabeigšanu izdots līdz šo noteikumu spēkā stāšanās dienai.Zemes reforma Burtnieku novadā ir pabeigta. Ministru kabinets 2016. gada 28. janvārī ir pieņēmis rīkojumu Nr. 54 “Par zemes reformas pabeigšanu Burtnieku novada lauku apvidū” <https://likumi.lv/doc.php?id=279864>.Finanšu ministrija Noteikumu Nr.190 noteiktajā kārtībā ir izvērtējusi, kuras sarakstā norādītās zemes vienības piekrīt vai pieder valstij un ir ierakstāmas zemesgrāmatā uz valsts vārda Finanšu ministrijas personā saskaņā ar likumu “Par valsts un pašvaldību zemes īpašuma tiesībām un to nostiprināšanu zemesgrāmatās” un izdarījusi sarakstā atzīmi par Burtnieku novadā norādītājām zemes vienībām.Par sarakstā norādītajām valstij piekritīgajām zemes vienībām nepastāv strīds ar citām ministrijām un Burtnieku novada pašvaldību.Atbilstoši Noteikumu Nr.190 8.punktā noteiktajam Valsts zemes dienests ir saņēmis šo noteikumu 7.1.3. apakšpunktā minēto sarakstu ar ministriju un pašvaldību izdarītajām atzīmēm no pašvaldībām, un savā tīmekļvietnē ir publiskojis izvērtēto gala sarakstu par Burtnieku novadu <http://www.vzd.gov.lv/lv/par-mums/darbibas-jomas/zemes-reforma/izvertesana/saraksti/R-28012016/>.Ministru kabinetam, pieņemot rīkojumus par zemes reformas pabeigšanu attiecīgajā administratīvajā teritorijā, tiek apliecināts, ka visas konkrētajā teritorijā esošās zemes vienības ir apzinātas un tām noteikts tiesiskais statuss, kā arī visi procesi attiecībā uz personu tiesībām atgūt zemi ir pabeigti. Ir sācies jauns posms - zemes piekritības vai piederības valstij vai pašvaldībai izvērtēšana, izslēdzot iespēju, ka kādas privātpersonas tiesības atgūt zemi šajā posmā varētu tikt aizskartas. Ja zemes reformas ietvaros zeme nebija piešķirta privātpersonām pastāvīgā lietošanā vai arī būves īpašniekam nebija tiesības iegūt zemi īpašuma saskaņā ar zemes reformas likumiem, tad šāda zeme ir ieskaitīta rezerves zemes fondā un piekrīt valstij.Ņemot vērā iepriekš minēto, kā arī to, ka uz zemes vienības atrodas valstij piekrītošas būves, zemes vienības Burtnieku novadā, piederību uz 1940.gada 21.jūliju nav nepieciešams konstatēt. Zemes vienība Burtnieku novadā piekrīt valstij saskaņā ar likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 2.panta pirmo daļu, 2.panta otrās daļas 1.punktu, 2.panta trešās daļas 1.punktu vai 41. panta pirmās daļas 1. punktu.Valsts akciju sabiedrība „Valsts nekustamie īpašumi” attiecībā uz apbūvētajām zemes vienībām pilda Publiskas personas mantas atsavināšanas likumā tai deleģēto uzdevumu – organizē valsts mantas atsavināšanas procesu un atsavina apbūvēto valsts zemi personām, kurām saskaņā ar Publiskas personas mantas atsavināšanas likuma 4.panta ceturto daļu ir tiesības ierosināt to atsavināšanu. Ievērojot to, ka uz rīkojuma projekta apakšpunktos minētajām valstij piekritīgajām zemes vienībām Madonas novadā, atrodas privātpersonām piederošas ēkas, kā arī privātpersonu tiesiskajā valdījumā esošas ēkas – pastāv dalītā īpašuma tiesiskās attiecības starp zemes un būves īpašniekiem. Pēc rīkojuma projekta pieņemšanas un zemes vienību ierakstīšanas zemesgrāmatā uz valsts vārda Finanšu ministrijas personā, valsts akciju sabiedrība „Valsts nekustamie īpašumi” uzsāks minēto zemes vienību atsavināšanas procesu būvju īpašniekiem Publiskas personas mantas atsavināšanas likuma noteiktajā kārtībā, pieņemot lēmumu par attiecīgo zemes vienību pārdošanu, tādējādi izbeidzot dalītā īpašuma tiesiskās attiecības un piespiedu nomas attiecības. Vienlaikus, valsts akciju sabiedrība „Valsts nekustamie īpašumi” attiecīgajos gadījumos veiks būvju, kurām īpašuma tiesības nav reģistrētas, tiesiskā statusa noskaidrošanu, un, ja nepieciešams, sakārtošanu.Tāpat valsts akciju sabiedrība „Valsts nekustamie īpašumi” saskaņā ar Publiskas personas mantas atsavināšanas likuma 47.pantu un Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 37.punktu valsts nekustamās mantas atsavināšanā iegūtos līdzekļus pēc atsavināšanas izdevumu segšanas ieskaitīs valsts pamatbudžeta ieņēmumu kontā mēneša laikā pēc to saņemšanas.Rīkojuma projektā iekļautās zemes vienības normatīvajos aktos noteiktā kārtībā tiks ierakstītas zemesgrāmatā uz valsts vārda Finanšu ministrijas personā. Zemes vienību platības norādītas atbilstoši Nekustamā īpašuma valsts kadastra informācijas sistēmā norādītajai informācijai. Veicot zemes vienību kadastrālo uzmērīšanu, zemes vienību platības var tikt precizētas.Personas dati apstrādāti, lai izpildītu uz Finanšu ministriju un valsts akciju sabiedrību “Valsts nekustamie īpašumi” attiecināmu juridisku pienākumu – Rīkojuma projekta izstrādes un saskaņošanas procesā apliecinātu, ka Rīkojuma projektā iekļautās zemes vienības saskaņā ar likuma „Par valsts un pašvaldību zemes īpašuma tiesībām un to nostiprināšanu zemesgrāmatās” normām ir piederošas vai piekrītošas valstij Finanšu ministrijas personā, pēc Rīkojuma projekta atbalstīšanas Ministru kabinetā pieprasītu apbūvētas zemes nomas maksu no apbūves īpašniekiem un tiesiskajiem valdītājiem un izpildītu Publiskas personas mantas atsavināšanas likumā tai deleģēto uzdevumu – organizēt valsts mantas atsavināšanas procesu un atsavināt apbūvēto valsts zemi personām, kurām saskaņā ar Publiskas personas mantas atsavināšanas likuma 4.panta ceturto daļu ir tiesības ierosināt to atsavināšanu. |
| 3. | Projekta izstrādē iesaistītās institūcijas un publiskas personas kapitālsabiedrības | Projekta izstrādē ir iesaistīta Finanšu ministrija un valsts akciju sabiedrība „Valsts nekustamie īpašumi”. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projektā risinātie jautājumi skar tiesību subjektus - fiziskas un juridiskas personas, kuru īpašumā vai tiesiskajā valdījumā esošās ēkas atrodas uz rīkojumā projektā apakšpunktā minētajām zemes vienībām, un ar kurām slēdzami zemes nomas līgumi, un kas var izmantot savas normatīvos aktos noteiktās tiesības un realizēt pirmpirkuma tiesības uz valsts zemes vienībām. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekta tiesiskais regulējums tautsaimniecību, kā valsts saimniecības nozari, neietekmē un administratīvo slogu nemaina. |
| 3. | Administratīvo izmaksu monetārs novērtējums | Rīkojuma projekta tiesiskais regulējums administratīvo slogu neietekmē. |
| 4. | Atbilstības izmaksu monetārs novērtējums | Nav attiecināms |
| 5. | Cita informācija | Rīkojuma projekta īstenošanai nav nepieciešami papildus līdzekļi no valsts vai pašvaldību budžeta. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas.Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā - sadaļā *Tiesību aktu projekti.* |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija (valsts akciju sabiedrība “Valsts nekustamie īpašumi”). |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Saskaņā ar valsts akciju sabiedrības „Valsts nekustamie īpašumi” un Finanšu ministrijas 2013.gada 18.septembrī noslēgto *Vienošanās par valsts nekustamo īpašumu pārvaldīšanu un savstarpējo sadarbību valsts nekustamo īpašumu pārvaldīšanas politikas izstrādē un īstenošanā Nr. 12-22/136* valsts akciju sabiedrība „Valsts nekustamie īpašumi” apņēmusies nodrošināt nepieciešamo darbību veikšanu, tajā skaitā segt izdevumus, lai nodrošinātu valstij piekrītošo nekustamo īpašumu īpašumtiesību nostiprināšanu zemesgrāmatā uz valsts vārda Finanšu ministrijas personā. |

Finanšu ministre D.Reizniece- Ozola

Bružas 67024927

vita.bruzas@vni.lv